**TEHNILINE KIRJELDUS**

Hankija: Järva Vallavalitsus registrikood 77000335

Hanke nimetus: Pikk tn. Esna küla Järva vald Järvamaa tänavavalgustuse rekonstrueerimine

1. **TERMINID**

Tehnilises kirjelduses on hankijat nimetatud tellijaks.

Isikut, kellega käesoleva hanke tulemusena kavatsetakse sõlmida töövõtuleping, nimetatakse töövõtjaks või pakkujaks.

1. **LIHTHANKE OBJEKT**

Käeoleva hanke objekt käsitleb tänavavalgustuse valgustehnilist osa ja tugevvoolu (3x400/230V) elektripaigaldist. Ehituse käigus paigaldatakse vastavalt projektile 3 uut puitmasti ja üks tõmmits. Vahetatakse olemasolev TV juhtimiskilp uue TV juhtimiskilbi vastu ja rajatakse 5 uut korduvmaandust. Asendatakse olemasolevad tänavavalgustuse paljasjuhtmed rippkeerdkaabliga AMKA 1x16+25 ning asendatakse olemasolevad naatriumvalgustid uute LED valgustitega vastavalt tööprojektile nr. 140518.

Juhul kui pakkuja soovib muuta valgusti tüüpi, peab ta esitama hankijale muudatuse kooskõlastamiseks ja tegema uue valgusarvutuse.

1. **TÖÖDE ALUSDOKUMENDID**

Tööde alusdokumendid (vastavalt prioriteetsusele) on:

1. Valgustuse tööprojekt nr. 140518, koostaja Särts OÜ, projekteerija E. Vähk;
2. Käesolev tehniline kirjeldus;
3. Esitatud pakkumuse maksumuse vorm

Juhul kui hankedokumentatsiooni osade vahel on vastuolu(sid), või võimaldavad mitmesugust tõlgendust, tuleb hanke käigus esitada hankijale küsimused selgituste saamiseks. Juhul kui pakkuja ei esita vastuolude kohta küsimusi on hankijal õigus töövõtu käigus valida hankija jaoks sobivam tõlgendus. Pärast pakkumuse esitamist ei rahulda hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, sh rahalist nõuet.

Juhul kui esinevad vastuolud sama prioriteetsuse astmega dokumentide vahel, lähtutakse dokumendist, milles on sätestatud rangem nõue.

Tööde teostamisel tuleb lähtuda hankedokumentidest kui tervikust.

Tööde teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid, mis on väljatoodud valgustuse tööprojektis nr. 140518.

Juhul kui hankedokumentides on nimetatud kindlat ostuallikat, protsessi, kaubamärki, patenti, tüüpi, päritolu või tootmisviisi, tuleb lugeda, et hankija on teinud sellisele viitele märke „või sellega samaväärne“.

1. **TÖÖDE TÄHTAJAD JA ETAPID**

Tööde üleandmise tähtaeg on hiljemalt 14.06.23019.a.

Töövõtjale antakse objekt üle koheselt pärast hankelepingu sõlmimist. Enne tööde algust tuleb töövõtjal vormistada tööload kommunikatsioonide valdajatega (v.t tööprojekti kooskõlastustingimused) ning teha kindlaks kommunikatsioonide paiknemine.

Liiklusväliste tööde teostamiseks riigiteemaal tuleb pakkujal esitada hankijale kümme kalendripäeva enne töödega alustamist ajutise liikluskorralduse skeem, mis on kooskõlas majandus -ja taristuministri 13 juuli 2015 a määrusega nr 90 „Liikluskorralduse nõuded teetöödel“.

Töövõtjal on kohustus objekti ja objektiga piirnevate objektide seisukorra digitaalne jäädvustamine enne tööde algust. Mistahes viisil kolmandatele isikutele kuuluva vara kahjustamisel tuleb töövõtjal taastada töödele eelnenud olukord või hüvitada vastavad kulud taastamistöödeks.

Kinnistute piirimärke ei tohi kahjustada. Töövõtja kohustus on kõikide töötsooni jäävate piirimärkide seisukorra digitaalne fikseerimine enne tööde algust. Töötsooni jäänud piirimärkide olukorra fikseerimata jätmise korral tuleb kahjustada saanud või kadunud piirimärgid taastada töövõtjal.

1. **TELLIJA EESMÄRK**

Tellija põhieesmärgiks on peatöövõtu korras tähtaegselt ja kehtestatud nõuetele vastavalt Pikk tn. Esna küla Järva vald Järvamaa olemasoleva tänavavalgustuse rekonstrueerimine, tehnosüsteemid oleksid ülalpidamises võimalikult vastupidavad ja kauakestvad ning millede ülalpidamiskulud oleksid võimalikult madalad. Eesmärgis on funktsionaalsed, nõuetele vastavad ja kauakestvad tehnovõrgud.

Juhul kui töövõtja kasutab töö teostamiseks alltöövõttu, siis on töövõtjal kohustus tellijat teavitada ning avaldama tellijale alltöövõtja(te) andmed.

Alltöövõtjal ei tohi esineda RHS § 95 lg 1 p-des 1-5 sätestatud kõrvaldamise aluseid.

1. **TÖÖDE KIRJELDUS**

Tööde kirjeldus on koostatud eesmärgiga teavitada pakkujat töö mahtude ja tingimuste osas, millele tellija osutab erilist tähelepanu ja punktis 3 loetletud tööde alusdokumentide täiendamiseks või muutmiseks. Seega järgnev loetelu ei ole täielik ja töömahu määramisel tuleb lähtuda punktis 3 esitatud tööde alusdokumentidest ja nende lisadest kui tervikust.

Hankedokumentides kavandatud tööd teostatakse täisvastutusega. Vastutus kogu ehitusplatsil toimuva tegevuse üle lasub töövõtjal. Sealhulgas vastutab Töövõtja:

1. ehitusobjektil olemasolevate kommunikatsioonide säilimise eest;
2. enda või alltöövõtjate süülise tegevusega (tegevusetusega ) põhjustatud kahjude eest kolmandate isikute suhtes;
3. alltöövõtjate poolt tehtud töö, tööde kvaliteedi ja muude tegevuste eest sooritatava töö raames;
	1. **PROJEKTEERIMISTÖÖD**

**Teostusjooniste ning täitedokumentatsiooni koostamine:**

Hanke aluseks olev projektdokumentatsioon on esitatud põhiprojekti mahus. Juhul kui ehitustööde teostamiseks on eelnimetatud põhiprojekti maht ebapiisav, kuulub täiendavate tööjooniste koostamine käeoleva hanke mahtu.

Töövõtja poolt koostatud projektlahenduse õigsuse ja vastavuse eest vastutab töövõtja ning tellija kooskõlastus ei vähenda ega vabasta töövõtjat vastutusest, s.t. täisvastutus teostatu eest lasub töövõtjal.

Töövõtja poolt koostatud projektiga ei tohi muutuda halvemaks tellija poolt esitatud projektis toodud kvalitatiivsed ja tehnilised parameetrid.

Töövõtja peab pidama arvestust ehitustööde käigus tehtud tehnilise dokumentatsiooni muudatuste üle. Eesmärgiks on fikseerida ja jäädvustada, millised tehnilised dokumendid ja joonised on ja olid ehitustööde teostamise aluseks.

Töövõtja peab juhinduma 12.09.2015 Majandus- ja taristuministri määrus nr 115 „Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded“.

Täitedokumentatsioon ning teostusjoonised esitatakse Tellijale kahes eksemplaris paberkandjal, digitaalselt CD-l (joonised, dwg) ja e-ehitisregistri üleslaetavas vormis.

* 1. **MUUD KAASNEVADTÖÖD JA TINGIMUSED**

6.2.1 Ehitusaegse teabetahvli paigaldamine – ehitusaegne teabetahvel peab olema tellijaga kooskõlastatud. Nõutud on, et teabetahvlil peab esimesel kohal olema tellijale viitav info, mis ei tohi olla väiksem kui peatöövõtjale viitav info. Teabetahvel peab paiknema hästinähtavas kohas, peab olema pidevalt nähtav ja omama kogu ehitustöö vältel korrektse väljanägemise. Kõigi peamiste protsessis osalejate (tellija, projekteerija, töövõtja) kohta peab olema personaalne info (nimi, amet, telefon), et tagada maksimaalne avatus. Teabetahvel peab sisaldama infot rakendamisaja kohta.

6.2.2 Pakkumuses tuleb arvestada kõikide tööde teostamisega, mis on vajalikud hankedokumentides ja selle lisades kirjeldatud eesmärgi täitmiseks kuni ehitusobjekti ja hankedokumentides kavandatud tööde täieliku valmimiseni ja üleandmiseni tellijale. Kõikide süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud pakkumuses, kuid milleta ei ole võimalik tagada lõppeesmärki, loeb hankija tööde koostisosaks, mille eest täiendavalt maksma ei pea.

6.2.3 Pakkumuses tuleb arvestada ka nende tööde teostamisega, mis ei ole hankedokumentides otseselt kirjeldatud, kuid on vajalikud teostada tulenevalt ehitusobjekti tegelikust olukorrast ja seisundist. Hankija eeldab, et pakkuja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele.

6.2.4 Hankedokumentides kirjeldatud eesmärgi täitmiseks vajalike tööde mahtude kontrollimine on pakkuja kohustus. Pakkumuses tuleb arvestada tegelike vajalike tööde mahtudega.

6.2.5 Mitmeti tõlgendatavate lahenduste/formeeringute/tööde suhtes kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks hankija tõlgendus.

6.2.6 Töövõtja peab arvestama oma pakkumuses, et objektijuht viib ehitustööde teostamise ajal pidevalt, kogu tööpäeva kestel objektil.

6.2.7 Töövõtja peab arvestama, et ehituskoosolekud toimuvad vastavalt vajadusele tellija ruumides kokkulepitud ajal ja kohas kogu ehitusperioodi jooksul. Ehituskoosolekul peavad viibima töövõtja projekti- ja objektijuht.

**Töövõtu periood on 2 kuud, sellest ehitusperiood mitte kauem kui 1 kuu.**

Tellijapoolne esindaja tehnilistes küsimustes: Valdor Malva, Järva vald elektrispetsialist ,

valdor.malva@jarva.ee; tel: 5307 1980

Tehnilise kirjelduse koostas: Valdor Malva, Järva vald, elektrispetsialist

valdor.malva@jarva.ee, tel: 5307 1980